**ΕΝΩΣΗ**

**ΔΙΚΑΣΤΩΝ & ΕΙΣΑΓΓΕΛΕΩΝ**

ΠΡΩΤΟΔΙΚΕΙΟ ΑΘΗΝΩΝ

(ΠΡΩΗΝ ΣΧΟΛΗ ΕΥΕΛΠΙΔΩΝ)

ΚΤΙΡΙΟ 6 –ΓΡΑΦΕΙΟ 210

ΤΗΛ: 2132156114

e- mail: endikeis@otenet.gr

Αθήνα, 19/3/2024

Αρ. Πρωτ.: 114

**ΣΥΝΔΙΟΡΓΑΝΩΣΗ ΕΚΠΑΙΔΕΥΤΙΚΟΥ ΠΡΟΓΡΑΜΜΑΤΟΣ ΣΤΟ ΑΝΤΙΚΕΙΜΕΝΟ ΤΟΥ ΔΙΚΑΙΟΥ ΤΩΝ ΚΟΙΝΟΤΙΚΩΝ ΕΝΙΣΧΥΣΕΩΝ**

Η Ένωση Δικαστών και Εισαγγελέων, η Ένωση Διοικητικών Δικαστών και η Ευρωπαϊκή Επιτροπή συνδιοργανώνουν εκπαιδευτικό πρόγραμμα στο αντικείμενο του δικαίου των κοινοτικών ενισχύσεων.

Το πρόγραμμα, το οποίο απευθύνεται στα μέλη των ως άνω Δικαστικών Ενώσεων, θα πραγματοποιηθεί στην Αθήνα στις 4 και 5 Απριλίου 2024, σε αίθουσα του ξενοδοχείου Athens Zafolia Hotel.

Γλώσσα εργασίας θα είναι η αγγλική.

Δεδομένων των περιορισμών που προκύπτουν αφ’ ενός από το γεγονός ότι το πρόγραμμα αφορά τόσο θεωρητική όσο και πρακτική εκπαίδευση στο ως άνω αντικείμενο, αφ’ ετέρου από τον αριθμό των εκπαιδευτών, ο αριθμός των συμμετεχόντων έχει ορισθεί σε τριάντα (30), εκ των οποίων είκοσι (20) μέλη της Ένωσης Δικαστών και Εισαγγελέων και δέκα (10) μέλη της Ένωσης Διοικητικών Δικαστών. Για τον λόγο αυτό, κατά την επιλογή, θα ληφθεί υπ’ όψη ο χρόνος λήψεως των δηλώσεων συμμετοχής από την Γραμματεία της Ένωσης, καθώς και η εκπροσώπηση όλων των βαθμών των Δικαστικών Λειτουργών.

Οι δηλώσεις συμμετοχής θα πρέπει να περιέλθουν στην Γραμματεία της Ένωσης, με απλό μήνυμα ηλεκτρονικού ταχυδρομείου στην διεύθυνση [endikeis@otenet.gr](mailto:endikeis@otenet.gr), μέχρι την 26-3-2024. Σε αυτές θα πρέπει να περιλαμβάνονται τα στοιχεία ταυτότητας και επικοινωνίας (αριθμός τηλεφώνου, ηλεκτρονικό ταχυδρομείο), ο βαθμός και το δικαστήριο στο οποίο υπηρετεί ο κάθε συνάδελφος.

Η Ένωση Δικαστών και Εισαγγελέων θα καλύψει μέρος των εξόδων για τους συναδέλφους-μέλη της που διαμένουν εκτός Αθηνών.

**ΥΠΕΥΘΥΝΟΣ ΔΙΟΡΓΑΝΩΣΗΣ**

**ΑΠΟ ΠΛΕΥΡΑΣ ΕΝΔΕ**

**ΔΗΜΗΤΡΙΟΣ ΦΟΥΚΑΣ**

**ΕΦΕΤΗΣ**